شه‌فه‌ق نيوز/ به‌شار كيكى ئه‌ندام له‌بان پارت ديموكرات كوردستان، باس له‌وه‌ كرد ك به‌غدا وه‌ نزيكه‌ى 9 مليار دۆلار قه‌رزاره‌ ئه‌را حكومه‌ت هه‌رێم كوردستان.
له‌و باوه‌ته‌و، شه‌رقولئه‌وسه‌ت له‌ زووان كيكى وت: هه‌قه‌يليگ دارايى كه‌فته‌سه‌ لاى حكومه‌ت ناوه‌ندى ك به‌ش بڕياگ هه‌رێم كوردستانه‌ له‌ ساڵه‌يل 2014 - 2018، ك  وه‌نزيكه‌ى 80 مليار دۆلار مه‌زه‌نه‌ ئه‌كريه‌ێد، ئه‌ويش له‌ ئاماژه‌يگ ئه‌را مه‌رجه‌يل حه‌يده‌ر عه‌بادى سه‌رۆك وه‌رين وه‌زيره‌يل له‌باره‌ى راده‌سكردن دارايى ناوه‌ندى ئه‌را هه‌رێم وه‌مه‌رج راده‌سكردن نه‌فت دراورياێ له‌ هه‌رێم وه‌ به‌غدا.
كيكى وت: به‌غدا وه‌ نزيكه‌ى 9 مليار دۆلار قه‌رزاره‌ له‌وه‌ر ئه‌وه‌گ به‌غدا ريژه‌يگ له‌ قه‌رزه‌يل ناوده‌وڵه‌تى نه‌ياسه‌ هه‌رێم و باس وجوود گفتگوويگ راسكانييش كرد له‌ناونى به‌غداو هه‌ولێر له‌وه‌ر خاتر چاره‌سه‌ر كيشه‌يل و حكومه‌ت هه‌رێميش جدييه‌ له‌ ره‌سين ئه‌را ريككه‌فتن له‌ناونى هه‌ردوگلا.
